Na osnovu člana 99. stav 1. i 2. Zakona o planiranju i izgradnji („Službeni glasnik RS“, br. 72/09, 81/09 - ispr., 64/10 - odluka US, 24/11, 121/12, 42/13 - odluka US, 50/13 - odluka US, 98/13 - odluka US, 132/14, 145/14, 83/2018, 31/2019, 37/2019 – dr.zakon, 9/2020 i 52/2021), člana 17. Odluke o građevinskom zemljištu u javnoj svojini opštine Sjenica („Opštinski službeni glasnik Sjenica“, broj 22/2016), člana 3. Odluke o ponavljanju postupka otuđenja neizgrađenog građevinskog zemljišta iz javne svojine opštine Sjenica putem javnog nadmetanja broj 06-14/2022-8 od 07.06.2022. godine i rešenja Skupštine opštine Sjenica broj 06-23/2021-12-8 od 24.05.2021. godine i rešenja broj 06-38/2021-19-2 od 09.12.2021. godine, Komisija za davanje u zakup, otuđenje i pribavljanje nepokretnosti u javnu svojinu opštine Sjenica, na sednici održanoj dana 28.07.2022. godine, objavljuje ponovljeni:

**OGLAS**

**RADI OTUĐENJA NEIZGRAĐENOG**

**GRAĐEVINSKOG ZEMLJIŠTA U JAVNOJ SVOJINI OPŠTINE SJENICA**

**PUTEM JAVNOG NADMETANJA**

**PRODAVAC:** Opština Sjenica, ulica Zmaja od Bosne br. 1, Sjenica.

**I.PREDMET OGLASA**

Predmet ponovljenog javnog oglasa je otuđenje neizgrađenog građevinskog zemljišta u javnoj svojini opštine, putem javnog nadmetanja (licitacije) i to:

**-KP broj 2090/4 KO Sjenica,** na potesu „Jablanica“, površine **10360 m2,** upisana u Listu nepokretnosti broj 4696, kao javna svojina opštine Sjenica sa udelom 1/1, po početnoj ceni otuđenja u iznosu od **7.055,20 dinara po m2.**

Kriterijum za izbor najpovoljnijeg ponuđača je **„Najviša ponuđena cena za parcelu“.**

Rok za plaćanje najviše ponuđene cene od strane najpovoljnijeg ponuđača je 15 (petnaest) dana od dana donošenja odluke o otuđenju najpovoljnijem ponuđaču.

Rok za zaključenje ugovora o otuđenju je 30 (trideset) dana od dana donošenja odluke o otuđenju najpovoljnijem ponuđaču.

Najpovoljnijem ponuđaču uplaćeni depozitni iznos uračunava se u ukupnu kupoprodajnu cenu.

Zemljište se otuđuje u viđenom stanju i lice koje uzima zemljište preuzima obavezu da o svom trošku izvrši eventualno komunalno opremanje istog, „čišćenje zemljišta“ i sl.

**II.USLOVI PRIJAVLJIVANJA**

Pravo učešća na ponovljenom javnom oglasu imaju sva domaća fizička i pravna lica koja ispunjavaju uslove iz oglasa i uplate depozit u visini od:

**-KP broj 2090/4 KO Sjenica, 7.309.187,20 dinara,** odnosno **10 %** od početnog iznosa cene građevinskog zemljišta koje se otuđuje**.**

**III.VISINA I NAČIN POLAGANJA DEPOZITA**

Učesnik u ponovljenom javnom nadmetanju je u obavezi da na žiro račun Opštinske uprave opštine Sjenica broj: **840-0000001143804-91** uplati **„DEPOZIT ZA JAVNO NADMETANJE“** naveden u poglavlju II oglasa, sa pozivom na broj: po modelu 97 za fizička lica 19-091, a za preduzetnike i pravna lica po modelu 97, šifra opštine 091 PIB preduzetnika ili pravnog lica.

Ova sredstva će opština Sjenica naplatiti u korist budžeta opštine Sjenica ukoliko:

a)najpovoljniji učesnik u javnom nadmetanju odustane od svoje ponude pre donošenja odluke o otuđenju ili ne plati cenu otuđenja u roku od 15 (petnaest) dana od dana donošenja odluke o otuđenju;

b)najpovoljniji učesnik u javnom nadmetanju odustane od zaključenja ugovora o otuđenju u roku od 30 (trideset) dana od dana donošenja odluke o otuđenju;

c)najpovoljniji učesnik u javnom nadmetanju koje se prijavilo za učešće na javnom nadmetanju, a nije pristupilo javnom nadmetanju.

Učesnicima koji nisu uspeli na javnom nadmetanju će se izvršiti povraćaj depozita najkasnije u roku od 7 (sedam) dana od dana sprovedenog javnog nadmetanja. Učesnici javnog nadmetanja su u obavezi da u podnetoj prijavi za javno nadmetanje navedu i broj svog računa na koji će se izvršiti povraćaj depozita.

**IV.DOSTAVLJANJE PRIJAVA ZA UČEŠĆE**

Prijavu sa prilozima učesnik je dužan da dostavi u roku od 30 (trideset) dana od dana objavljivanja oglasa u dnevnom listu „DANAS“, i to zaključno sa 29.08.2022. godine i to na adresu: **Opštinska uprava opštine Sjenica – Komisiji za davanje u zakup, otuđenje i pribavljanje nepokretnosti u javnu svojinu opštine Sjenica, ulica Zmaja od Bosne br.1, Sjenica sa naznakom** **„NE OTVARATI – PRIJAVA ZA JAVNO NADMETANJE ZA OTUĐENJE GRAĐEVINSKOG ZEMLJIŠTA“.**

Sve prijave podnete nakon isteka ovog roka smatraće se kao neblagovremene i iste će biti odbačene.

Javno nadmetanje (licitacija) za navedeno građevinsko zemljište sprovešće se **dana 31.08.2022. godine, sa početkom u 11.00 časova u zgradi Opštinske uprave opštine Sjenica, ulica Zmaja od Bosne br.1 u Sjenici na prvom spratu u Sali SO-e Sjenica.**

Predstavnici pravnih lica dužni su da prilože punomoćje za zastupanje, a fizičko lice svoj identitet dokazuje ličnom kartom.

Oglas će se postaviti na oglasnoj tabli Opštinske uprave opštine Sjenica, u sredstvima javnog informisanja i putem štampe (radio Amaro i dnevni list Danas), na veb sajtu opštine Sjenica [www.sjenica.rs](http://www.sjenica.rs), kao i veb sajtu [www.sjenica.com](http://www.sjenica.com).

**V.PRIJAVA KOJA SE DOSTAVLJA MORA DA SADRŽI**

Podatke o podnosiocu prijave:

**a)** za fizička lica: ime i prezime, jedinstveni matični broj građana, fotokopiju (očitane) lične karte podnosioca ili zastupnika, adresu stanovanja, kontakt telefon i potpis,

**b)** za preduzetnike : naziv radnje i sedište, ime i prezime preduzetnika, adresu, broj lične karte, jedinstveni matični broj građana, fotokopiju (očitane) lične karte podnosioca ili zastupnika, adresu prebivališta, kontakt telefon, izvod iz registra APR-a ne stariji od 6 meseci, potpis i pečat radnje,

**c)** za pravna lica: naziv i sedište, odnosno poslovno ime, kontakt telefon ovlašćenog lica, ime i prezime ovlašćenog lica, fotokopija (očitane) lične karte podnosioca ili zastupnika, izvod iz registra APR-a ne stariji od 6 meseci, pečat i potpis ovlašćenog lica za zastupanje.

Uz prijavu se dostavlja sledeća dokumentacija:

**1.** dokaz o uplaćenom depozitu u iznosu određenom u poglavlju II oglasa,

**2.** uredno ovlašćenje za zastupanje i

**3.**podatke o građevinskom zemljištu (parceli) za koju se podnosi prijava.

**Podnosioci neblagovremene i nepotpune prijave, ne mogu učestvovati u postupku javnog nadmetanja, odnosno iste se odbacuju.**

Učesnik u javnom nadmetanju u prijavi daje izjavu da prihvata sve uslove iz javnog oglasa.

Podaci o prijavljenim učesnicima su poslovna tajna do održavanja javnog nadmetanja.

Do održavanja javnog nadmetanja ne mogu se davati obaveštenja o podnosiocima prijava.

Postupak javnog nadmetanja sprovešće se i u slučaju da pristigne najmanje jedna blagovremena i potpuna prijava, na osnovu koje se podnosilac prijave registruje i proglašava kupcem, ako početnu cenu po kojoj se zemljište otuđuje prihvati kao kupoprodajnu cenu, s tim da ukoliko ne prihvati kupoprodajnu cenu, gubi pravo na vraćanje depozita. .

U slučaju da se ne ispune uslovi iz prethodnog stava, postupak se ponavlja u roku od najmanje 15 dana i smatraće se uspelim i ako samo jedno lice stekne status učesnika.

Ukoliko na javno nadmetanje ne pristupi ni jedan učesnik ili javno nadmetanje ne uspe, postupak oglašavanja će se ponoviti.

**Uvid u dokumentaciju:**

Lica koja su zainteresovana za učestvovanje u postupku javnog nadmetanja za otuđenje neizgrađenog građevinskog zemljišta u pogledu koga je raspisan oglas, mogu dobiti bliže informacije u prostorijama Opštinske uprave opštine Sjenica, Odeljenja za urbanizam, imovinsko-pravne poslove i zaštitu životne sredine u ulici Zmaja od Bosne br.1, prizemlje, kancelarija br.15 od dana objavljivanja oglasa pa do isteka roka za podnošenje prijava svakog radnog dana u vremenu od 10.00 do 13.00 časova.

**KOMISIJA**

**ZA DAVANJE U ZAKUP, OTUĐENJE I PRIBAVLJANJE NEPOKRETNOSTI**

**U JAVNU SVOJINU OPŠTINE SJENICA**

Broj: 06-12/2022; Datum: 28.07.2022. godine.